**31 may 2018-ci il tarixində UNEC Zaqatala filialında**

***“İQTİSAD ELMİNİN MÜASİR PROBLEMLƏRİ”***

*mövzusunda*

 Respublika elmi-praktiki konfransı keçiriləcəkdir.

*(Konfrans AR Təhsil Nazirinin 5 aprel 2018-ci il tarixli F-236 nömrəli əmrinə müvafiq olaraq keçirilir)*

 ***Professor-müəllim heyəti, mütəxəssislər, doktorant və gənc tədqiqatçılar***

***konfransın işində iştirak etməyə dəvət olunurlar.***

**Konfransın mövzuları:**

* *Müasir dövrdə Azərbaycanda maliyyə bazarlarının modernləşdirilməsinin stra-*

*teji istiqamətləri.*

* *Azərbaycanda maliyyə institutlarının formalaşması və inkişafının problemləri.*
* *Mühasibat uçotu və audit elminin inkişafının müasir mərhələsi.*
* *İdarəetmə elminin aktual problemləri.*
* *Ekonomiks və iqtisadi nəzəriyyə predmetlərinin oxşar və fərqli cəhətləri.*
* *İqtisad elmində yeni tədqiqat konsepsiyaları.*
* *Strateji yol xəritəsinin əsas istiqamətləri – davamlı inkişafa keçid konsepsiyası kimi.*
* *Azərbaycanın müasir iqtisadi inkişafının xüsusiyyətləri və perspektivləri.*

**Məqalələrin tərtibinə aşağıdakı tələblər qoyulur:**

* Məqalələrdə müəllifin adı, atasının adı və soyadı, elmi dərəcəsi, vəzifəsi, iş yeri, elektron ünvanı və əlaqə nömrəsi bildirilməlidir.
* Müəllifin adından sonra ortada iri qara şriftlərlə məqalənin adı göstərilməlidir.
* Məqalənin adından sonra azərbaycan dilində xülasə yazılmalıdır.
* Tezislərin həçmi 3 səhifədən (A4), məqalələrin həcmi 6-8 səhifədən (A4) çox olmamalıdır. Məqalələr 12 ölçudə, 1.5 intervalla, Times New Roman şrifti ilə yazılmalı, kənarlardan (soldan 25mm, sağdan 10mm, yuxarıdan 20mm, aşağıdan 20mm) boşluq buraxılmalıdır.
* Konfransa təqdim olunacaq məqalələr azərbaycan, rus, ingilis və türk dillərində yazıla bilər. İstinad olunan ədəbiyyatın nömrəsi və səhifəsi mətnin içində gös­tə­ril­məlidir (məsələn; 1, səh.15)
* Məqalələrdə yenilik, səmərəlilik və faydalılıq nəzərə çarpmalıdır
* Məqalələr Elm Komitəsi tərəfindən qiymətləndirilərək seçiləcəkdir. Qoyulan tələblərə cavab verməyən məqalələr qəbul olunmayacaqdır.
* Məqalələrin qəbulu üçün son tarix: **16 may 2018-ci ildir.** Məqalələr **unec\_elm@mail.ru** elektron ünvanına və çap variantında UNEC-in əsas binası, “Elm” şöbəsinə (otaq 128) təqdim olunmalıdır.

 **QEYD: *Konfransın materialları AR dissertasiyaların əsas nəticələrinin dərc olunması tövsiyə edilən dövri elmi nəşrlər siyahısına əlavə olunur.***

 ***Konfransda iştirak etməyənlərin məqalələri nəşr olunmayacaqdır.***

***Ətraflı məlumat üçün əlaqə telefonu: (012) 492-72-98, UNEC “Elm” şöbəsi***